Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 141/11/7712	Svidník, 26.4.2012
EEČ : 2-60-24-2012

U Z N E S E N I E

Trestná vec:	obvinená XXXXX  
Prečin:	nevyplatenie mzdy a odstupného podľa § 214 odsek 1 Trestného zákona číslo 300/2005 Zbierky zákonov v znení zákona číslo 224/2010 Zbierky zákonov

Rozhodol: 	prokurátor Okresnej prokuratúry Svidník
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
že ako štatutárny zástupca občianskeho združenia Spoločnosť priateľov detí, mládeže a rodín vo Svidníku so sídlom vo Svidníku, Dlhá 505/9 nevyplatila mzdu svojim zamestnancom XXXXX za október 2010 v sume 397,40 eur splatnú 30.11.2010 a za november 2010 v sume 412,33 eur splatnú 31.12.2010 a XXXXX za november 2010 v sume 266,60 eur splatnú 31.12.2010, hoci v deň splatnosti uvedené občianske združenie malo dostatok finančných prostriedkov na vyplatenie týchto miezd.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
16 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka PZ Obvodného oddelenia PZ vo Svidníku ČVS: ORP-120/SK-SK-2011 zo 4.5.2011 bolo začaté trestné stíhanie vo veci prečinu nevyplatenia mzdy a odstupného podľa § 214 ods. 1 Tr. zák. a uznesením povereného príslušníka PZ ČVS: ORP-120/SK-SK-2011 z 19.10.2011 bolo pre tento prečin vznesené obvinenie XXXXX, ktorá ho mala spáchať tak, že ako štatutárny zástupca občianskeho združenia Spoločnosť priateľov detí, mládeže a rodín vo Svidníku so sídlom vo Svidníku, Dlhá 505/9 svojmu zamestnancovi XXXXX nevyplatila v čase splatnosti mzdu za október 2010 v sume 397,40 eur, za november 2010  v sume 412,33 eur a náhradu mzdy pri okamžitom skončení pracovného pomeru v sume 571,42 eur a XXXXX tak bola spôsobená celková škoda 1 381,15 eur. 
	V rámci skráteného vyšetrovania znaleckým dokazovaním  bolo však zistené, že zamestnávateľ nedisponoval finančnými prostriedkami na nevyplatenie náhrady mzdy pri okamžitom skončení pracovného pomeru v sume 571,42 eur. 
	Uznesením povereného príslušníka PZ Obvodného oddelenia PZ vo Svidníku ČVS: ORP-78/SK-SK-2011 z 1.4.2011 bolo začaté trestné stíhane vo veci prečinu nevyplatenia mzdy a odstupného podľa § 214 ods. 1 Tr. zák. a uznesením ČVS: ORP-78/SK-SK-2011 zo 17.11.2011 bolo pre tento prečin vznesené obvinenie XXXXX, ktorá ho mala spáchať tak, že ako štatutárny zástupca občianskeho združenia Spoločnosť priateľov detí, mládeže a rodín vo Svidníku so sídlom vo Svidníku Dlhá 505/9  svojmu zamestnancovi XXXXX nevyplatila v čase splatnosti mzdu za november 2010 v sume 266,60 eur. 
	Uznesením povereného príslušníka PZ ČVS: ORP-78/SK-SK-2011 z 28.3.2012 boli uvedené trestné veci spojené na spoločné konania a 26.4.2012 mi poverený príslušník PZ predložil vyšetrovací spis s návrhom, aby na obvinenú XXXXX bola pre predmetné prečiny podaná obžaloba. 
	Po preskúmaní vyšetrovacieho spisu som zistil, že skrátené vyšetrovanie je vedené pre prečin, na ktorý zákon ustanovuje trest odňatia slobody ktorého horná hranica je tri roky. 
	Ďalej som zistil, že obvinená v rámci svojich výsluchov vyhlásila, že spáchala skutky za ktoré je trestne stíhaná a prehlásila, že dáva súhlas na podmienečné zastavenie trestného stíhania. 
	Tiež som zistil, že zo strany občianskeho združenia Spoločnosť priateľov detí, mládeže a rodín vo Svidníku bola vyplatená XXXXX 8.6.2011 suma 1 104,55 er, 16.12.2011 suma 766,30 eur a XXXXX 30.3.2011 suma 690,- eur, čo potvrdili obaja menovaní vo svojich výpovediach. 
	Napokon som zistil, že obvinená XXXXX v mieste trvalého pobytu požíva dobrú povesť a aj zamestnávateľ ju ako riaditeľku detského doma hodnotí kladne. Doposiaľ nebola odsúdená. 
	Vzhľadom na to, že boli splnené podmienky na podmienečné zastavenie trestného stíhania podľa § 216 ods. 1 písm. a/ až c/ Tr. por. bolo potrebné rozhodnúť tak, ako to je uvedené vo výroku tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor